

Z A P I S N I K
2.  sjednice Vijeća Mjesnog odbora Borongaj Lugovi održane  9. srpnja  2021. s počekom u 18,00 sati
NAZOČNI ČLANOVI VIJEĆA:
1. Ivana Perković
2. Bruno Rižmarić
3. Katarina Horvat-Zrilić
4. Petar Miočević
Odsutan: Ivica Milković
Predsjednica konstatira da su sjednici nazočna 4 člana Vijeća, što znači da Vijeće može pravovaljano odlučivati. Vijećnik Ivica Milković nije prisutan te ne može prisegnuti što je bilo predviđeno na ovoj sjednici s obzirom da nije bio prisutan niti na 1. sjednici VMO-a. 

Predsjednica izvješćuje nazočne da e-poštom primili poziv za sjednicu i materijale.

Zapisnik sa 1. sjednice prihvaćen je jednoglasno.

Prilikom ulaska u prostor MZ, bivša predsjednica MO-a Katarina Horvat-Zrilić uredno predaje prostorije i ključeve, pokazuje kupljeni uredski i ostali materijal te dokazuje da je sve uredno vođeno u njezinom mandatu.

Predsjednica predlaže dnevni red  i pita ima li tko kakvih dodatnih prijedloga.  

Prijedloga nema i konstatira se da Vijeće jednoglasno usvaja sljedeći


D N E V N I   R E D
1. Aktualna komunalna problematika
2. Korištenje sredstava s pozicije “Ostali nespomenuti rashodi poslovanja” (ONRP)
3. Razno: izvješća, pitanja i prijedlozi
1. Aktualna komunalna problematika
Nakon rasprave utvrđeno da je glavni projekt u ovom razdoblju rješavanje problema odvodnje oborinskih voda na Vukomerečkoj cesti od kčbr. 37 do 41. Nadređene gradske službe već su upoznate s ovim problemom, problem je kroničan i bitno narušava prometnu sigurnost i kvalitetu života građana MO-a jer u vrijeme kiša dolazi do obilnih poplava na iznimno prometnoj prometnici.
Treba voditi računa o tome da je to problem koji traži sustavno rješenje, a do rješenja potrebno je osigurati iscrpne pumpe za navedenu lokaciju.
Z a k l j u č a k
o žurnom rješavanju problema odvoda oborinskih voda s kolnika u Ulici Vukomerec od kčbr. 37 do 41
Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da  od nadležnih tijela žurno zatraži:

· rješavanju problema
· o poduzetom izvijesti ovo Vijeće.
Članovi MO-a raspravljaju o problemu gomilanja smeća  s obzirom na pisma građana (2  primljena pisma) o problemu na lokaciji Ulice Vukomerec preko puta Gologoričke ulice. Problem nastaje jer stanari Grožnjanske ulice nemaju organiziran odvoz otpada jer je ulica preuska te se taj problem otpada iz tog dijela četvrti mora u budućnosti osmisliti na adekvatan način u skladu s organizacijom tzv. zelenih otoka na gradskoj razini.

Primijećeno je da je situacija u protekla 2 mjeseca već bolja i urednija zbog očito redovnije odvožnje otpada.

2. Korištenje sredstava s pozicije “Ostali nespomenuti rashodi poslovanja” (ONRP)
Zahtjev za financiranjem izleta umirovljenika podnesen od strane gđe Kate Hačko, voditeljice Udruge umirovljenika Vukomerec: donesen je zaključak da se udruzi ne odgovori pozitivno na pisanu molbu jer se prema gradskom uredu za mjesnu samoupravu sredstva mogu trošiti isključivo na točno određene stavke.
3. Razno: izvješća, pitanja i prijedlozi
Katarina Horvat-Zrilić postavlja pitanje kada će se vratiti prometno ogledalo na Ulici Vukomerec između kbr. 25 i 27 koje nikad nije vraćeno nakon radova u ljeto 2020. Nedostatak ogledala predstavlja opasnost u prometu za stanare Skorušićke ulice prilikom izlaska na glavnu cestu. Donesen je zaključak kako će se VMO angažirati na rješavanju tog problema izravnim dopisom Zagrebačkim cestama. 
Predsjednica MO-a izvijestila je Vijeće da je izravnim putem dobila odgovor od gradskih službi o košnji livade te postavljanju 2 koša za smeće u Ulici Vukomerec što je bilo traženo.
Također, raspravlja se o problemu provjere dvaju stabala u krugu Kampusa Borongaj za koja stanari u susjedstvu osjećaju strah da ima prijeti njihovo urušavanje.
Predsjednica MO-a postavila je pitanje organizacije dežurstva za primanje građana od rujna.
Predsjednica pita ima li još tko pitanja ili prijedloga za ovu točku dnevnog reda.

Pitanja i prijedloga nema i ovime je iscrpljen dnevni red i sjednica dovršena u 19,00 sati.

Zapisničarka:

Ivana Perković

____________________







              Predsjednica Vijeća Mjesnog odbora    
Ivana Perković 

KLASA: 026-02/20-02/1178
URBROJ: 251-06-11-1101-20-2
Zagreb, 09. srpnja 2021.
